fi fi fi fi fi fi fi en fi fi fi fi lt fi fi fi fi fi fi fi fi et fi fi fi fi fi fi fi it fi fi fi fi fi fi fi fi fi fi fi fi en cs fi fi fi fi fi fi fi cs fi fi fi fi fi fi fi fi fi de fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi
JYU EMBA: Arvotaan seuraava johtamisen ismi – Lean Management
Konsulttihan on ehdottomasti sitä mieltä, että hyvä johtaja tarvitsee ismin tai pari voidakseen kutsua itseään johtajaksi. Mielellään vielä sellaisen ismin tai johtamisfilosofian, jolla on vaikealta tai tekniseltä kuulostava nimi kuten tasapainotettu tuloskortisto – tai se vaikuttavampi termi samalle asialle, balanced scorecard. Ja se konsultin kultaisin mitali ojennetaan toki sille muoti-ismille - filosofia jonka nimiin tunnutaan vannovan joka suunnalla. Lean management  on tämän hetken se juttu, ainakin jos mittarina käytetään terveydenhuollossa toteutettujen tai alkamassa olevien Lean-projektien määrää.
Puhuttaessa Lean-johtamisesta käytetään usein esimerkkinä Toyotaa ja sen tuotantoprosessien tehostamista. Miten ihmeessä autotehtaat liittyvät sairaaloihin? Yksinkertaistaen Lean-johtamisella pyritään poistamaan hukkaa, toimintaa, joka ei tuota lisäarvoa.
Esimerkkejä hukasta on jonottamiseen käytetty aika, tavaroiden etsimiseen hukattu aika tai ylimääräiset askeleet tarvittavan tavaran hakemissa. Toimintaa pyritään järkeistämään jättämällä tekemättä sellaista, jota kukaan ei kaipaa – puhutaan läpimenoaikojen mittaamisesta eli paljonko menee aikaa, kun toiminnan aloittamisesta on päästy maaliin eli tuote tai palvelu valmiiksi. Tätä läpimenoaikaa halutaan lyhentää esimerkiksi poistamalla valmistusprosessista ylimääräiset hyväksymisvaiheet tai vaikkapa lyhentämällä tuotteen varastointiaikaa kuukaudesta viikkoon.
Lean-johdetussa organisaatiossa tehdään oikeita asioita oikeaan aikaan oikean laatuisena ja päätökset tekee aina se taho, jonka se on prosessin kannalta fiksuinta tehdä. Eli oikeastaan Lean on ihan normaalin maalaisjärjen käyttöä ja luovuutta löytää keinoja, joilla laiskempi välttyy turhilta askeleilta tai jopa ihan turhien työvaiheiden tekemiseltä. Ja mikä parasta, Lean tuottaa taloudellisia säästöjä, mutta se ei ole itsetarkoitus. Työntekijöitä kannustetaan löytämään tapoja sujuvoittaa prosessia ja vapauttaa työaikaa rutiinitöiltä, mutta se vapautuva aika ja taloudelliset säästöt jäävät aina jossain määrin työntekijöiden hyödyksi. Eli kun olen luova ja keksin uuden ja nopeamman tavan tuottaa hallituksen tilaaman katsauksen, niin saan lisäpalkkiona itselleni lisää aikaa esimerkiksi luovuutta virittävälle ideointihetkelle.
Taitaa jo herätä ajatuksia, miksi esimerkiksi sairaalat ovat innostuneet Lean-johtamisesta? Hoitotakuussa pysyminen uhkasakkojen voimalla on uutisotsikoissa säännöllisesti, lääkärin vastaanotolle jonottaminen päivystyksessä liiankin tuttua pienen korvakipuisen potilaan kanssa eikä tulevaisuuden hoitajapulakaan ole jäänyt keneltäkään uutisia seuraavalta kuulematta.
Nyt jo on toiminnassa päivystysyksikköjä, joissa on toiminnot ja työpisteet pyritty sijoittamaan siten, että henkilökunta joutuu ottaamaan mahdollisimman vähän turhia askeleita ja potilaan odotteluaika on pyritty minimoimaan. Ja kun turhaa tekemistä jää pois, vapautuu käsiä sen tarpeellisen tekemiseen. Ja mieluummin sitä menee umpisuolileikkaukseen sairaalassa, jossa leikkaussali on järjestetty Lean-filosofian pohjalta – jokaisessa leikkaussalissa kaikki tarvikkeet löytyvät täsmälleen samoilta paikoilta eli aikaa ei hukkaannu kriittisellä hetkellä ja inhimillisten virheiden määrä pienenee.
Ei taida jäädä epäselväksi, että bloggaaja on löytänyt vihdoin johtamisfilosofian, joka päihittää maalaisjärjen käytön. Kun karsii sitä turhaa tekemistä pois niin aikaa jää enemmän sille kivalle tekemiselle – oli se sitten kesäyöstä nauttimista tai excel-taulukon hienosäätöjen tekemistä. Johtamisen iloa, maalaisjärjellä!
Menestyksen Strategiat -ohjelman 2013-2014 osallistuja
Lähettänyt JYU EMBA klo 9.39
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Unknown18. kesäkuuta 2014 klo 14.35
Lean-johtaminen toimii oman kokemukseni mukaan niin kauan hyvin, kun ne koskevat menetelmiä, välineitä ja toimitapoja. Kun tullaan siihen pisteeseen, että prosessit toimivat lean-periaatteiden mukaan, homma tökkää siihen, etteivät prosessit ja resurssit kohtaakaan. Leanin tuottaman toimitavan mukaan syklisessä ympäristössä, jossa elämme, osaamistarpeet sekä läsnäolotarpeet eivät kohtaa ympäristön kanssa. Ratkaisuna tähän on mielestäni ajattelutapamuutos, tulisi ryhtyä maksamaan tehdystä työstä eikä läsnäolosto työpaikalla. Tällöin ismeiksi alkavat nousta kateusismi, luottamusismi ja valtaismi. Mielenkiintoista nyt on hieman sivusta seurata kauanko väkisin pidetään yllä 8-16- ja toimenkuvaismejä - ne eivät istu nykyiseen työelämän ekosysteemiin. Evoluutio on hidasta.
Uudempi teksti Vanhempi viesti Etusivu
Tilaa: Lähetä kommentteja (Atom)
JYU EMBA uutuusohjelma syksyllä 2022!
Mitä odotan Nordic Business Forumilta 2022?
Jaetaan käytännön vinkki heti aluksi. Kokosin NBF 2022 puhujat avoimeen twitter-listaan, jonka kuka tahansa voi tilata täältä . Olen tehnyt...
Kolmen kärki – timantteja twiittejä #nbforum2022 tapahtumasta
Kiitos huikeasta Nordic Business Forumista . Iso kiitos kuuluu niin tapahtuman järjestäjille, esiintyjille kuin kaikille aktiivisille osalli...
Tarkoituksella vai siitä huolimatta?
Olin tässä hiljattain taas kerran tilaisuudessa, jossa korostettiin virheistä oppimista ja niiden sallimista. Tämän kaltaista puhetta kuulee...
Miksi palavereja oikein pidetään, mikä on niiden ydintarkoitus? Tämä blogi vastaa tuohon kysymykseen. Samalla blogissa julkaistaan ja kommen...
Vaikuttavaa johtamiskoulutusta jo 38 vuotta!
JYU EMBA. Kansainvälisesti akkreditoitu.
Hae EMBA-opintoihin - joustava aloitus
Arvotaan seuraava johtamisen ismi – Lean Management
Kiintiönaiset - varma kevään merkki
Millainen on Executive MBA lopputyö? Faktat tiskiin.
Teema: Yksinkertainen. Sisällön tarjoaa Blogger.